Diari Oficial de la Generalitat Valenciana


Sumari del DOGV 4751, del 12-05-2004 (2004/4732)

CORRECCIÓ d'errades de l'Ordre de 30 desembre de 2003, de la Conselleria d'Economia, Hisenda i Ocupació, per la qual es convoca i regula la concessió de les ajudes i subvencions públiques destinades al foment de l'ocupació de persones amb discapacitat per a l'exercici 2004.
----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4751

Data del DOGV
:   12-05-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/4732


Data del document
:   26-04-2004

Organisme emissor
:   Conselleria d'Economia, Hisenda i Ocupació

Tipus de document
:   Correcció d'errades

Correcció d'errades

 Descriptors 

:   * discapacitat
    * suport econòmic
    * ajuda a l'ocupació
    * ocupador
    * empresa privada
    * accés a la professió
    * ajuda pública

CORRECCIÓ d'errades de l'Ordre de 30 desembre de 2003, de la Conselleria d'Economia, Hisenda i Ocupació, per la qual es convoca i regula la concessió de les ajudes i subvencions públiques destinades al foment de l'ocupació de persones amb discapacitat per a l'exercici 2004. [2004/4732]
  
A fi de realitzar la convocatòria anual de les ajudes indicades en l'apartat anterior, la Generalitat Valenciana va publicar en el Diari Oficial de la Generalitat Valenciana de 5 de febrer de 2004, l'Ordre de 30 de desembre de 2003, de la Conselleria d'Economia, Hisenda i Ocupació, per la qual es convoca i regula la concessió de les ajudes i subvencions públiques destinades al foment de l'ocupació de persones amb discapacitat per a l'exercici 2004.
  
S'han advertit determinats errors materials en el text indicat, per la qual cosa es corregixen.
  
1. Es corregix l'error material detectat en el paràgraf segon de l'apartat 2 de l'article 24:
  
On diu:
  
«En el cas de contractacions de personal de suport, es justificarà el pagament dels salaris en la forma i els terminis previstos en l'apartat 1.a).»
  
Ha de dir:
  
«En el cas de contractacions de personal de suport i del personal directiu, es justificarà el pagament dels salaris en la forma i els terminis previstos en l'apartat 1.a).»
  
2. Es corregix l'error de transcripció detectat en l'apartat 1 de l'article 35:
  
On diu:
  
«Una vegada dictada la resolució de concessió de les ajudes i/o subvencions a què es referix el present títol, es lliurarà l'import total de l'ajuda reconeguda a cada beneficiari. La percepció de les ajudes per a adaptació de llocs de treball requerirà la presentació dels justificants que acrediten la despesa realitzada, amb data límit del 20 de novembre de 2004.»
  
Ha de dir:
  
«Una vegada dictada la resolució de concessió de les ajudes i/o subvencions a què es referix el present capítol, es lliurarà l'import total de l'ajuda reconeguda a cada beneficiari. La percepció de les ajudes per a adaptació de llocs de treball requerirà la presentació dels justificants que acrediten la despesa realitzada, amb data límit del 20 de novembre de 2004.»
  
3. S'afig un apartat 3 a l'article 38, omés per un error de transcripció, amb el següent text:
  
«3. Així mateix, tindran dret a l'ajuda establida en l'apartat anterior, les empreses que mantinguen com a treballadors persones discapacitades que, reunint els requisits establits en el present capítol, s'hagueren integrat en els tres últims mesos de l'any 2003.»
  
4. Se suprimix el punt e) de l'apartat 1 de l'article 43, inclòs per error material.
  
5. Es corregix l'error material del punt a) de l'apartat 2 de l'article 43.
  
On diu:
  
«a) Que prèviament ja tenen contractat, almenys, un treballador amb discapacitat.»
  
Ha de dir:
  
«a) Que prèviament ja tenen contractat, almenys, un treballador amb discapacitat, en el cas d'empreses de 50 o més treballadors.»
  
6. Es corregix l'error de transcripció detectat en l'apartat 1 de l'article 45.
  
On diu:
  
«Les sol·licituds, presentades en dos exemplars en el model oficial corresponent, hauran d'anar acompanyades de còpia de la sol·licitud referida a les ajudes del capítol I per al mateix contracte i declaració responsable del sol·licitant, o el seu representant, en la qual manifeste que la citada entitat es complix els requisits i es compromet a les obligacions que preveu l'article 43 de la present Ordre, amb concreció del nombre de treballadors actuals en plantilla abans de la contractació objecte de subvenció i l'existent dos anys abans de la publicació de la present Ordre, i el nombre d'ells que, en aquestos dos supòsits, tenen la condició de discapacitats, i que autoritze expressament el SERVEF perquè puga comprovar aquestos aspectes.»
  
Ha de dir:
  
«Les sol·licituds, presentades en dos exemplars exemplar en el model oficial corresponent, hauran d'anar acompanyades de còpia de la sol·licitud referida a les ajudes del capítol I per al mateix contracte i declaració responsable del sol·licitant, o el seu representant, en la qual manifeste que la citada entitat complix els requisits i es compromet a les obligacions que preveu l'article 43 de la present Ordre, amb concreció del nombre de treballadors actuals en plantilla abans de la contractació objecte de subvenció i el nombre d'ells que, en aquestos dos supòsits, tenen la condició de discapacitats, i que autoritze expressament el SERVEF perquè puga comprovar aquestos aspectes.»
  
7. Es corregix l'error material detectat en l'apartat b) de l'article 46.
  
On diu:
  
«Les persones amb discapacitat que, estant desocupades i inscrites com a demandants en els centres del SERVEF d'Ocupació, desitgen establir-se com treballadors autònoms i l'activitat dels quals, que haurà de començar l'any 2004, es trobe domiciliada a la Comunitat Valenciana, podran accedir a les següents ajudes:»
  
Ha de dir:
  
«Les persones amb discapacitat que, estant desocupades i inscrites com a demandants en els centres del SERVEF d'Ocupació, desitgen establir-se com treballadors autònoms o per compte propi i l'activitat dels quals, que haurà de començar l'any 2004, es trobe domiciliada a la Comunitat Valenciana, podran accedir a les següents ajudes:»
  
València, 26 d'abril de 2004
  
El conseller d'Economia, Hisenda i Ocupació,